Golshifteh Farahani

Rahavard Farahani (; * 10 Julie 1983), professioneel bekend as Golshifteh Farahani (), is 'n Iranse aktrise. Sy is bekend vir haar rolle in Mim Mesle Madar (2006), Body of Lies (2008), About Elly (2009), The Patience Stone (2012), Paterson (2016), Girls of the Sun (2018), Extraction (2020) en die opvolg daarop, Extraction 2 (2023), en die televisiereeks Invasion (2021–tans). Sy is tydens die 2014 César-toekenningsaand genomineer vir 'n César-toekenning vir die Mees Belowende Aktrise vir haar rol in The Patience Stone.

 Vroeë lewe 
duimnael|Farahani in 2006
Farahani is gebore in Teheran, Iran. Sy is die dogter van Behzad Farahani, 'n teaterregisseur en akteur, en Fahimeh Rahim Nia. Haar suster is die aktrise Shaghayegh Farahani. Golshifteh het op vyfjarige ouderdom musiek en klavier begin studeer, en later by 'n musiekskool in Teheran ingeskryf. Op 14 het sy die hoofrol vertolk in Dariush Mehrjui se The Pear Tree, 'n rol waarvoor sy die Crystal Roc vir Beste Aktrise in die Internasionale Afdeling van die 16de Fajr Internasionale Filmfees in Teheran gewen het..

 Loopbaan 
Farahani het die hoofrol vertolk in die drama About Elly, wat as die beste rolprent tydens die 2009 Tribeca-rolprentfees aangewys is, en 'n Silwer Bear-toekenning tydens die Berlynse Internasionale Filmfees ontvang het. 

Farahani het die hoofrol vertolk in The Patience Stone (2012), geregisseer deur Atiq Rahimi ná sy roman. Dit is gunstig ontvang deur die meeste resensente. Sy het ook verskyn in 'n César-toekenning video uit 2012 in die kategorie Belowendste Aktrise.

In 2016 het Farahani Anna Karenina op die verhoog in Parys vertolk en gunstige resensies ontvang. Sy het ook die hoofrol van Laura vertolk in regisseur Jim Jarmusch se Amerikaanse rolprent, Paterson, naas Adam Driver. Die rolprent het positiewe resensies ontvang.

In 2017 het sy verskyn in die fantasierolprent Pirates of the Caribbean: Dead Men Tell No Tales as die seeheks Shansa.

In 2020 was sy te sien in die aksierolprent Extraction as Nik Khan, en in die opvolg daarop uit 2023, Extraction 2.

 Filmografie 
 Derakht-e golabi (1997)
 Haft Pardeh (2000)
 Zamaneh (2001)
 Jayee digar (2002)
 Do fereshteh (2003)
 Boutique (2003)
 Ashk-e sarma (2004)
 Bab'Aziz, le prince qui contemplait son âme (2005)
 Mahiha ashegh mishavand (2005)
 Bé nam-e pedar (2005)
 Gis Borideh (2006)
 Niwemang (2006) 
 Mim mesle madar (2007)
 Santouri (2007)
 Shirin (2008)
 Hamisheh paye yek zan dar miyan ast (2008)
 Divar (2008)
 Body of Lies (2008)
 Darbareye Elly (2009)
 There Be Dragons (2011)
 Si tu meurs, je te tue (2011)
 Poulet aux prunes (2011)
 Syngué Sabour, pierre de patience (2012)
 Just Like a Woman (tv-film, 2012)
 My Sweet Pepperland (2013)
 Rosewater (2014)
 Eden (2014)
 Exodus: Gods and Kings (2014)
 Les Deux Amis (2015)
 Paterson (2016)
 The Upside (2017)
 Pirates of the Caribbean: Dead Men Tell No Tales (2017)
 Les Filles du soleil (2018)
 L'angle mort (2019)
 Un divan à Tunis (2019)
 Extraction (2020)
 Extraction 2 (2023)

 Verwysings 

 Eksterne skakels 



Kategorie:Geboortes in 1983
Kategorie:Lewende mense
Kategorie:Iranse aktrises